काउंसिल के गेट के सामने नारेबाजी
भास्कर संवाददाता| मालेरकोटला
घरोंके गंदे पानी की निकासी को लेकर इमामगढ़ रोड पर स्थित मुश्ताक बस्ती, कालू बस्ती चेतन नगर के लोगों द्वारा नगर काउंसिल के गेट के सामने जोरदार नारेबाजी करते हुए काउंसिल सरकार के खिलाफ रोष प्रदर्शन किया गया।
लोगों की अगुवाई कर रहे मुहम्मद अशफाक, मुज्जमिल अली खां शेरवानी मुहम्मद शबीर ने बताया कि समस्या को लेकर 10 दिन पहले एसडीएम अमित बैंबी को ज्ञापन सौंपकर मांग की गई थी कि बस्तियों के घरों के गंदे पानी की निकासी के लिए योग्य प्रबंध करके लोगों को राहत दी जाए लेकिन एसडीएम काउंसिल अधिकारियों ने लोगों की कोई सुध नहीं ली। उन्होंने बताया कि ईमामगढ़ रोड शहर को करीब दो दर्जन गांवों अहमदगढ़ कस्बे से जोड़ती है। राएकोट रेलवे फाटकों पर ओवरब्रिज बनने के चलते पूरी ट्रैफिक माना रोड ईमामगढ़ रोड होकर जाती है लेकिन सड़क पर गहरे गड्ढों में जमा पानी के कारण रोजाना हादसे हो रहे हैं। उन्होंने मांग की कि प्रशासन तुरंत समस्या को हल करे। इस दौरान ईओ रवनीत सिंह नगर काउंसिल के प्रधान कामरेड मुहम्मद इस्माइल धरनाकारियों से बातचीत करने पहुंचे। जिसके बाद ईओ प्रधान ने बस्तियों का जायजा लिया। लोगों ने अधिकारियों से गुहार लगाई कि बस्ती की गलियों के आगे अस्थाई तौर पर गहरे मेन होल बनाए जाएं, जिसमें से टैंकर से पानी सीवरेज में फेंका जाए। मौके पर मुहम्मद सफी, बूटा खान, मुहम्मद इकबाल, मिठू खान, खुशी मुहम्मद, हरे राम, निर्मल सिंह मौजूद थे।
ईओ रवनीत सिंह का कहना है कि बस्तियों में अगले कुछ माह में सीवरेज, पीने वाले पानी समेत अन्य सुविधाएं मुहैया करवाई जाएंगी। (सोढ़ी)
मालेरकोटला में लोगों से बातचीत करते ईओ रवनीत सिंह।
hin_Deva npi_Deva hin_Deva hin_Deva hin_Deva hin_Deva